ΓΡΑΠΤΗ ΕΡΩΤΗΣΗ P-2578/00

υποβολή: Johannes Blokland (EDD) προς την Επιτροπή

(25 Ιουλίου 2000)

Θέμα: Περιορισμός του αριθμού κύριων γλωσσών κατά τη θέσπιση ενιαίου καθεστώτος για το ευρωπαϊκό δίπλωμα ευρεσιτεχνίας

Η Ευρωπαϊκή Επιτροπή εργάζεται επί του παρόντος για τη διαμόρφωση ενιαίου ευρωπαϊκού διπλώματος ευρεσιτεχνίας το οποίο πρόκειται να τεθεί σε ισχύ σε όλα τα κράτη μέλη της Ένωσης από τα τέλη του 2001.

1. Αληθεύει ότι οι νέοιπό διαμόρφωση κανόνες προβλέπουν ότι το δίπλωμα ευρεσιτεχνίας πρέπει ναποβάλλεται σε μία μόνον από τις τρεις κύριες γλώσσες, συγκεκριμένα Γαλλικά, Αγγλικά και Γερμανικά, ότι εν συνεχεία πρέπει να μεταφράζεται στις άλλες δύο γλώσσες και, επομένως, δεν χρειάζεται πλέον να μεταφράζεται σε όλες τις επίσημες γλώσσες της ΕΕ;

2. Πώς συμβιβάζεται αυτή η νέα διάταξη, κατά την άποψη της Επιτροπής, με τηνποχρέωση που προβλέπει η Συνθήκη ΕΕ ότι οι γλώσσες που χρησιμοποιούνται εντός της Ένωσης πρέπει να τυγχάνουν ίσης μεταχείρισης;

3. Πώς συμβιβάζεται αυτή η νέα διάταξη, κατά την άποψη της Επιτροπής, με την άποψη του Ευρωπαϊκού Κοινοβουλίου σχετικά με τη σημασία της ίσης μεταχείρισης των γλωσσών και ιδιαίτερα με την άποψη που έχει διατυπώσει επανειλημμένα το Ευρωπαϊκό Κοινοβούλιο σχετικά με την ανάγκη πρόσβασης όλων των πολιτών στη νομοθεσία, μεταξύ άλλων με τη μετάφραση των νομοθετικών ρυθμίσεων στη γλώσσα τους;

4. Το σύστημα τριών κυρίων γλωσσών δεν θα οδηγήσει σε μια καλυμμένη στρέβλωση του ανταγωνισμού και σε άνιση μεταχείριση των πολιτών/ενδεχόμενωνποψηφίων για δίπλωμα ευρεσιτεχνίας, οι οποίοι ομιλούν μια επίσημη γλώσσα της Ένωσης διαφορετική από τις τρεις προαναφερθείσες;

Απάντηση του κου Bolkestein εξ ονόματος της Επιτροπής

(13 Σεπτεμβρίου 2000)

Η Επιτροπή ενέκρινε την πρόταση κανονισμού για το κοινοτικό δίπλωμα ευρεσιτεχνίας(1) στις 5 Ιουλίου 2000. Η πρόταση κανονισμού αποβλέπει στη δημιουργία ενός κοινοτικού διπλώματος ευρεσιτεχνίας που να είναι προσιτό όσον αφορά το κόστος του και να παρέχει πλήρη ασφάλεια δικαίου στη βιομηχανία. Η πρόταση της Επιτροπής είναι από αυτές τις απόψεις αφενός φιλόδοξη και αφετέρου ισορροπημένη.

Η πρόθεση είναι να χρησιμοποιηθεί ένα σύστημα πουπάρχει ήδη και λειτουργεί καλά, δηλαδή η σύμβαση του Μονάχου. Η Κοινότητα πρόκειται να προσχωρήσει στη σύμβαση αυτή και το ευρωπαϊκό γραφείο διπλωμάτων ευρεσιτεχνίας θα αρχίσει να χορηγεί στη συνέχεια ευρωπαϊκά διπλώματα ευρεσιτεχνίας με το χαρακτηρισμό των κοινοτικών (κοινοτικό δίπλωμα ευρεσιτεχνίας). Η Κοινότητα επομένως νομοθετεί, κατάρχήν, μόνο για τα αποτελέσματα ενός διπλώματος ευρεσιτεχνίας, αφού αυτό έχει χορηγηθεί βάσει της σύμβασης του Μονάχου, και όχι για τις απαιτήσεις μετάφρασης που συνδέονται με την επεξεργασία των αιτήσεων κατοχύρωσης κοινοτικού διπλώματος ευρεσιτεχνίας.

Σύμφωνα με τη σύμβαση του Μονάχου, οι αιτούντες κατοχύρωση διπλώματος ευρεσιτεχνίας μπορούν να καταθέτουν τις αιτήσεις τους σε γλώσσες άλλες από τα αγγλικά, τα γερμανικά και τα γαλλικά. Ωστόσο, η σύμβαση του Μονάχου απαιτεί στη συνέχεια να μεταφράζεται η αίτηση σε μια από τις τρεις αυτές γλώσσες προκειμένου να είναι σε θέση το ευρωπαϊκό γραφείο διπλωμάτων ευρεσιτεχνίας να την επεξεργάζεται.

Το κόστος της μετάφρασης είναι ένας από τους κυριότερους λόγους που εξηγούν τα σημαντικά έξοδα που συνεπάγεται η εξασφάλιση προστασίας με δίπλωμα ευρεσιτεχνίας που να καλύπτει αρκετά ευρωπαϊκά κράτη. Γιάυτό, η Επιτροπή δεν προτείνει να προστεθούν διατάξεις για τη μετάφραση πέρα από εκείνες που προβλέπει η σύμβαση του Μονάχου προκειμένου να κατοχυρωθεί ένα δίπλωμα ευρεσιτεχνίας. Από αυτή τη σκοπιά η πρόταση της Επιτροπής είναι ισορροπημένη: η θέσπιση ενός ειδικού κανόνα για τη χορήγηση αποζημίωσης επιτρέπει σε μια κεντρική δικαστική αρχή να βρίσκει λογικές λύσεις για κάθε περίπτωση, όταν έναςποτιθέμενος παραβάτης διαμένει σε κράτος μέλος του οποίου η γλώσσα δεν είναι η γλώσσα στην οποία έχει εκδοθεί το δίπλωμα ευρεσιτεχνίας. Επιπλέον, η εμπειρία έχει δείξει ότι τα ευρωπαϊκά διπλώματα ευρεσιτεχνίας μόνο σε εξαιρετικές περιπτώσεις διαβάζονται σε γλώσσες άλλες από τη γλώσσα στην οποία διατίθενται από το ευρωπαϊκό γραφείο διπλωμάτων ευρεσιτεχνίας. Για τους προαναφερόμενους λόγους, η Επιτροπή δεν θεωρεί ότι το προτεινόμενο κοινοτικό σύστημα διπλωμάτων ευρεσιτεχνίας θα δημιουργήσει τις δυσκολίες στις οποίες αναφέρεται ο αξιότιμος βουλευτής.

(1) COM(2000)412 τελικό.